To biler kørte her til morgen sammen på den Nordjyske Motorvej og var skyld i kødannelser syd for Aalborg.

To biler kørte her til morgen sammen på den Nordjyske Motorvej mellem rasteplads Limfjorden og afkørsel 28 Aalborg Syd og skabte flere kødannelser. Nordjyllands Politi fik meldingen klokken 7.54, og politi og redningsarbejdere var hurtigt på stedet. Førerne af de to biler slap begge uden de store skader efter uheldet, der skete i overhalingsbanen. Begge biler blev hurtigt fjernet fra kørebanen og trukket ud i nødsporet, hvorefter trafikken hurtigt begyndte at glide igen.